สำหรับคออาหารเวียดนาม คงจะหลงรักร้านนี้นะคะ ร้าน Madam T Vietnamese Restaurant นั่นเอง 
บอกเส้นทางการมาร้านกันก่อนดีกว่า ร้านอยู่สุขุมวิท 23 นะคะ เข้ามาจากปากซอย ให้เลี้ยวขวาสามแยกแรกหัวมุมจะเป็นร้านอาหารอิตาเลี่ยน ร้านจะอยู่ตรงข้ามปิกาซัสผับเลย
มาถึงบรรยากาศของร้านกันบ้างดีกว่า ร้านเน้นเป็นสีขาว ประดับประดาด้วยดอกไม้ ออกแนนววินเทจค่ะ 
มาถึงเมนูของร้านที่อยากจะแนะนำกันคือ “แหนมเนือง” นั่นเอง เราว่า ผักที่นี้สด กรุบกรอบ น้ำจิ้มอร่อย และหมูอร่อย 
“หมูย่างตะไคร้” + ข้าวเหนียวทอด" อร่อยเด็ดเลยค่ะ หมูย่างได้อร่อยมาก กลิ่นหอม นุ่ม ข้าวเหนียวทอดก็อร่อย 
สำหรับการบริการ น้องพนักงานก็บริการดี น่ารักดีค่ะ 
ราคาอาหารก็ไม่ได้แพงมาก เฉลี่ยหัวละ 250 บาทค่ะ 
